STRUČNI SKUP ZA UČITELJE BIOLOGIJE I KEMIJE U OSNOVNIM ŠKOLAMA PRIMORSKO-GORANSKE I LIČKO-SENJSKE ŽUPANIJE

Predavač: Anica Švajcer Rendić

OŠ „Nikola Tesla“

Rijeka

**SURADNIČKO UČENJE**

**GRUPNA SLAGALICA**

Prvo treba formirati grupe (po mogućnosti četveročlane) one se nazivaju ***matične grupe*.** Grupe se formiraju tako da svatko izvlači papirić u boji s brojem grupe.

Nastavno gradivo koje se treba naučiti podijeli se u jednake dijelove i svaki član grupe dobiva materijale za jedan od zadatka (od A do D).

**FAZE GRUPNE SLAGALICE**

1. **Faza: faza individualne obrade (konstrukcija) 10 min.**

Rad se odvija u matičnim grupama. U fazi razmišljanja, tj. za vrijeme individualnog rada, svatko tko uči najprije konstruira značenje (smisao) na što ga potiču zadatci na nastavnim materijalima. U ovoj se fazi konstrukcijepredznanje povezuje s novim znanjem.

**Da bi se odradila ova faza koriste se priloženi nastavnim listići i pišu rezultati**

**rada.**

|  |
| --- |
| Faza: individualni rad (matične grupe)   1. Grupa 2. Grupa 3. Grupa 4. Grupa itd.   A1 A2 A3 A4  D1 B1 D2 B2 D3 B3 D4 B4  C1 C2 C3 C4 |

**II. Faza: faza suradničke obrade (subkonstrukcija) 10 min.**

Članovi grupa s istim zadatkom okupljaju se u ***stručnu grupu*.** Uspoređuju (*razmjenjuju)* rezultate svoga rada i popunjavaju individualne praznine u znanju, daju objašnjenja i jedni druge ispravljaju. Na taj način postaju „stručnjaci“ za svoje zadatke.

Stručnjaci preuzimaju ulogu nastavnika i u matičnoj grupi moraju razjasniti slijedeća pitanja:

* Koje su najvažnije informacije koje u slijedećoj fazi trebaju prenijeti učenicima u svojim matičnim grupama
* Kako to izvesti( kontrolna pitanja, pomoćna sredstva, metode)
* Kako osigurati primjerenu konsolidaciju u slijedećoj fazi (natuknice, vizualizacija)

|  |
| --- |
| Faza. Suradnička obrada (stručne skupine)  1.grupa 2. Grupa 3. Grupa 4. Grupa itd.  A1 B1 C1 D1  A2 A3 B2 B3 C2 C3 D2 D3  A4 B4 C4 D4 |

**III. Faza: faza prenošenja (instrukcija) 10 min.**

„Stručnjaci“ se sada vračaju u svoje matične grupe. Prenošenje se odvija u tri faze:

1. Svaki stručnjak najprije iznosi najvažnije informacije i objašnjava kontekst te odgovara na pitanja članova grupe.
2. Stručnjak zatim postavlja članovima grupe pripremljena kontrolna pitanja kako bi provjerio da li je prenošenje bilo uspješno.
3. Tek u trećoj fazi brine se da članovi grupe informacije i zapišu.

**IV. Faza: dvostruko dno (sukonstrukcija)**

U ovoj fazi se „stručnjaci“ mogu vratiti u stručne grupe i uzajamno se ispitati o onome što im nije bilo jasno u fazi razmjene , čime upotpunjavaju praznine u znanju.

**V. Faza prezentacije 10 min.**

Prozvati neke učenike da referiraju o područjima koje nisu obradili kao stručnjaci.( U ovoj fazi može se izvršiti vrednovanje). Važno je zatim potaknuti sve učenike da povežu pojedine dijelove. Može se kroz nastavni razgovor s učenicima napraviti skicu na ploči koja povezuje najvažnije rezultate.